Malčius Virginijus
Virginijus Malčius (g. 1980) – audiovizualinių tekstų kūrėjas, tarpdisciplininio meno atstovas. 1999 m. baigė "Romuvos" vidurinę mokyklą Šiauliuose, 2004 m. baigė ŠU menų fakulteto bakalauro studijas, audiovizualinio meno specialybę. Nuo 2006 m. studijuoja magistratūroje VDA fotografijos ir medijos meną. Multimedijos meno festivalių ENTER, šiuolaikinio meno festivalio PLATFORMA dalyvis, šiuolaikinio meno festivalio VIRUS audiovizualinio meno kuratorius. 2004 m. už filmą "Musė" apdovanotas diplomu festivalyje REC&PLAY. 2007 m. laimėjo pirmąją vietą tarptautiniame audiovizualinės poezijos festivalyje TARP. Iš V. Malčiaus audiovizualinės poezijos bei prozos darbų paminėtini: "Slidininkas", "Dviratininkas", "Ištįsusi žuvis", "Nėra okeano". V. Malčius – aktyvus tarpdisciplininio meno sąjūdžio SINTEZIJA dalyvis.."Virginijus Malčius bene konceptualiausiai žvelgia į bet kokį objektą. Jau ne pirmus metus autorius analizuoja ir video medžiagoje reflektuoja vartotojišką kultūrą. Jo kūryboje apstu kasdienybės įvaizdžių, stilistinio balansavimo ties buitiškumu ir kasdieniškumu" (Remigijus Venckus).